སྤྱིར་ཁྲིམས་ཀྱི་འགྲོ་སྟངས་ཡིན་ན་རོགས་དངུལ་དེ་དག་བོད་ཀྱི་སྐད་ཡིག་གི་དར་སྤེལ་ལ་ཕན་པའི་ཆེད་དུ་བེད་སྤྱོད་བྱེད་དགོས་བ་ཞིག་ཡིན་ལ།བེད་སྤྱོད་བྱེད་མཁན་གཙོ་བོའང་བོད་མི་ཡིན་དགོས།བོད་ལྗོངས་ནས་བོད་མིས་རྒྱ་ཡིག་ཇི་ལྟར་སྦྱངས་བའི་ཐད་ལ་བོད་པས་ཁྲིམས་བཟོ་དགོས་བ་མ་གཏོགས།རྒྱ་མིས་བོད་པས་རྒྱ་ཡིག་ཇི་ལྟར་སློབ་པ་ལ་སྲིད་ཇུས་གཏན་འབེབས་བྱེད་པ་ཞིག་མིན།རྩ་ཁྲིམས་དང་ཁྲིམས་ལུགས་ཀྱི་རྨིང་གཞི་མེད་པའི་སྲིད་བྱུས་དེ་བཙན་དབང་གི་སྒོ་ནས་སྤེལ་ན་རྩ་ཁྲིམས་དང་མི་རིགས་ས་གནས་རང་སྐྱོང་གིས་གྲངས་ཉུང་མི་རིགས་ལ་སྤྲད་པའི་རང་རྐྱ་ཐུབ་པའི་སློབ་གསོ་རང་སྐྱོང་གི་དབང་ཆ་ལ་གནོད་ཅིང་།ཁྲིམས་བཟོ་བའི་ཁྲིམས་ལ་བརྩིས་མེད་དུ་བཏང་སྟེ་།ས་གནས་གྲངས་ཉུང་མི་རིགས་ཀྱིས་བཟོས་བའི་ཡུལ་ཁྲིམས་ལའང་མཐོང་ཆུང་དང་རྡོག་རོལ་བཏང་བ་ཡིན།